**Volue gjør oppkjøp – styrker posisjonen innen krafthandel**

Volue har inngått en avtale om kjøp av Likron GmbH. Oppkjøpet vil styrke Volue, som en ledende leverandør av algoritmiske krafthandelsløsninger i Europa.

Likron er en ledende tjenesteleverandør innen algoritmisk krafthandel på de europeiske energibørsene EPEX og Nord Pool.  
 - Vi er veldig glad for å kunngjøre oppkjøpet av Likron. Vi kjøper det tyske selskapet for å styrke satsningen på programvare for krafthandel i Europa. Likron er en pioner innen algoritmiske handelsløsninger og tilbyr produkter som komplementerer vår portefølje perfekt. Gjennom å jobbe sammen, vil vi ta en ledende posisjon i en bransje som vokser og endrer seg raskt, sier Trond Straume, administrerende direktør i Volue.

- Likron og Volue er sammen god nok til å bli Europamester innen krafthandel. Vi ser fram til å fortsette vår strategiske satsning, med ambisjon om vekst og innovasjon som fremmer det grønne skiftet, sier Roland Peetz, administrende direktør i Likron.

Det tyske selskapet har hovedkontor i München og en forventet 2020-omsetning på 4 millioner euro, som tilsvarer en vekst på omtrent 25 prosent. Likron har i dag 30 ansatte.

- Likron er utrolig godt posisjonert for videre vekst, med 75 prosent av inntektene fra Software as a Service og høye årlige abonnementsinntekter. Denne transaksjonen vil også styrke vår felles vekst-ambisjon, sier Straume.

Likrons Automatic Execution Service-løsning styrer i dag betydelige ordre-volumer og handler på European Power Exchange EPEX. I tillegg, har de en høy andel av det samlede handelsvolumet fra uavhengige programvare-leverandører på EPEX Intraday.

- Vi er avhengig av en digitalisering av hele verdikjeden, for å lykkes med det grønne skiftet innen energiproduksjon. Volue vil ta en aktiv rolle i konsolideringen av et fragmentert energimarked, med mål om å hjelpe kundene våre med å akselerere energi-overgangen, sier Straume.

Tyskland har tatt en ledende posisjon i det massive skiftet fra fossil til fornybar energi.  

- Sammen med Likron, vil vi løse den økte kompleksiteten i krafthandelen. Samtidig blir miljøet fra Likron et kompetansesenter for fremragende handelsløsninger i Volue. Jeg ser fram til samarbeidet med dette utrolige teamet og fortsette vår pioner-virksomhet innen energibransjen i flere tiår framover, avslutter Straume.

**For ytterligere informasjon, kontakt gjerne:**

Trond Straume, adm.dir i Volue på mobil: 907 99 625

Arnstein Kjesbu, CFO i Volue på mobil: 970 47 699